ప్రీతి అదానీ

ప్రీతి గౌతమ్ అదానీ (జననం: 29 ఆగస్టు 1965) భారతీయ వ్యాపారవేత్త, దంతవైద్యురాలు, అదానీ ఫౌండేషన్ చైర్‌పర్సన్.   ఈమె భారతదేశంలోని అత్యంత సంపన్న మహిళల్లో ఒకరు.

వ్యక్తి గత జీవితం 
ప్రీతి అదానీ 1965లో ముంబైలోని గుజరాతీ కుటుంబంలో జన్మించింది. ఈమె అహ్మదాబాద్‌లోని ప్రభుత్వ డెంటల్ కాలేజీలో డెంటల్ సర్జరీలో బ్యాచిలర్ డిగ్రీని పూర్తి చేసింది.  ప్రీతి అదానీ, అదానీ గ్రూప్ ఛైర్మన్ గౌతమ్ అదానీని వివాహం చేసుకుంది.  వీరికి కరణ్ అదానీ , జీత్ అదానీ అనే ఇద్దరు కుమారులు ఉన్నారు.

వృత్తి 
ప్రీతి అదానీ మొదట డెంటిస్ట్‌గా తన వృత్తిని ప్రారంభించింది. ఆ తరువాత 1996లో అదానీ ఫౌండేషన్ చైర్‌పర్సన్‌గా నియమించబడింది. 2001లో, భుజ్ భూకంపం తర్వాత, ఆమె ముంద్రాలో అదానీ డీఏవీ స్కూల్‌ను ప్రారంభించింది. తరువాత ఆ పాఠశాలకు అదానీ పబ్లిక్ స్కూల్ అని పేరు పెట్టారు. జూన్ 2009లో, ఆమె, ఆమె భర్త కలిసి భద్రేశ్వర్‌లో (ముంద్రా సమీపంలో) అదానీ విద్యా మందిరాన్ని స్థాపించారు.  దీనిలో పేద పిల్లలకు ఉచిత ఉన్నత మాధ్యమిక విద్యను అందిస్తున్నారు.  ఆమె నాయకత్వంలో, అదానీ గ్రూప్  2018-19 సిఎస్ఆర్ బడ్జెట్ ఒక సంవత్సర కాలంలో  కోట్ల నుండి  కోట్లకు పెరిగింది.

అవార్డులు 

 ఎఫ్ఐసిసిఐ ఫ్లో ఉమెన్ ఫిలాంత్రోపిస్ట్ అవార్డు (2010–11). 
 గుజరాత్ లా సొసైటీ యూనివర్సిటీ గౌరవ డాక్టరేట్.

మూలాలు

1965 జననాలు
జీవిస్తున్న ప్రజలు